proxectonos/corpus_dominio_legal_administrativo_tmp huggingface dataset:
20/01/2015 | Administración LocalMunicipal
Fene
Servizos Económicos e Tributarios
Anuncio de cobranza de padróns fiscais do SAF a través da Lei de dependencia e programa básico de axuda no fogar, correspondentes ao mes de novembro

Anuncio de cobranza Por Resolución da Alcaldía núm.1393/2014, de 26/12/2014, aprobáronse os padróns fiscais correspondentes ao mes de novembro do exercicio 2014 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: DOUS MESES, do día 29/12/2014 e ata o 02/03/2015. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 29 de decembro de 2014. O alcalde Asdo.: Gumersindo P Galego Feal
20/01/2015 | Administración LocalMunicipal
Cambre
Aprobación provisional da modificación de ordenanza fiscal

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 23 de decembro do 2014, adoptou, entre outros, os seguintes acordos: Primeiro. –Aprobar provisionalmente para o exercicio 2015 e seguintes a modificación dos epígrafes “Planos, fotocopias e documentos técnicos” e “Outros documentos”, do artigo 7.º da Ordenanza fiscal n.º 6, reguladora da taxa por expedición de documentos administrativos. Segundo. –A antedita modificación comezará a aplicarse a partir do día seguinte á publicación do anuncio no Boletín Oficial da Provincia da súa aprobación definitiva, e manterase vixente ata a súa modificación ou derrogación expresa. Terceiro. –Expoñer ao público no taboleiro de anuncios do Concello o citado acordo provisional, así como o texto completo da ordenanza fiscal modificada durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia. Igualmente publicarase o de exposición nun diario dos de maior difusión da provincia. Durante o período de exposición pública da ordenanza, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Cuarto. –Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto da ordenanza modificada. Cambre, 7 de xaneiro de 2015. A concelleira delegada de Economía, Facenda, Promoción Económica e Consumo (RA núm.1.000, do 17/6/2011) Marta María Vázquez Golpe
20/01/2015 | Administración LocalMunicipal
Val do Dubra
Aprobación do padrón de auga, sumidoiros e depuración do 4.º trimestre

ANUNCIO Tras confeccionarse e aprobarse o padrón de suxeitos pasivos da taxa por subministración de auga, sumidoiros e depuración, correspondente ao cuarto trimestre do ano 2014, así como o cánon da auga; procédese á notificación colectiva de acordo co artigo 102.3 da Lei xeral tributaria, e á apertura dun prazo de 15 días hábiles, contado a partir do día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao cuarto trimestre de 2014 será de 2 meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demais costas que se produzan. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. A falta do pagamento do cánon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do cánon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo dun mes dende a presente publicación. Val do Dubra, 9 de xaneiro de 2015. O alcalde Ramón Camilo Varela Mariño
20/01/2015 | Administración LocalMunicipal
San Sadurniño
Modificación do Regulamento da Escola Infantil Municipal

A N U N C I O Aprobación inicial de modificación do Regulamento de funcionamento de escola infantil Aprobada inicialmente polo Pleno deste Concello, na súa sesión do pasado día 10/01/15, unha modificacion do Regulamento de funcionamento da escola infantil municipal, mediante o presente exponse ó público durante o prazo de trinta días hábiles, contados a partir do seguinte ó da inserción do presente Edicto no Boletín Oficial da Provincia, dentro dos cales os interesados poderán examinar o citado Regulamento e presentar as reclamacións e suxerencias que estimen oportunas. No caso de que non se presentasen reclamacións durante o o período de exposición pública, entenderase definitivamente adoptado o acordo ata entón provisional sen necesidade de novo acordo plenario. San Sadurniño, 12 de xaneiro de 2015. O alcalde Secundino García Casal
30/01/2015 | Administración LocalMunicipal
Pontedeume
Bases participación Entroido/2015 - Martes de Carnaval

1. Para poder participar e optar aos premios é imprescindíbel cubrir (en todos os seus apartados) a solicitude de incripción e presentala no Rexistro do Concello, ou no Departamento de Cultura, sito na Avda. do Peirao- Baixo s/n, /Edif. do xulgado). O prazo de presentación remata o sábado día 14 de febreiro de 2015.2. Entenderase por comparsa un grupo de máscaras cun número de 8 ou máis persoas, maiores de 16 anos (cumpridos). No caso de comparsas infantís, a agrupación estará formada por un número maior de 8 persoas menores de 16 anos. O incumprimento desta cláusula conleva o non poder optar ós premios do concurso.3. As comparsas deberán gardar unha unidade temática tanto no vestiario coma na súa actuación.4. Cada comparsa deberá cantar ou recitar ante o público, no palco, que se instalará para tal fin, na Praza Real do Concello de Pontedeume, un mínimo de tres cancións ou letra das cancións.5. Cada comparsa entregará a Organización un folleto no que estarán impresas as letras das cancións ou coplas que van a cantar ou recitar, as cales serán inéditas en canto a letra. Así mesmo entregarán entre o público ditas letras de forma gratuíta.6. As comparsas para poder optar ós premios deberán participar en todos aqueles actos que a Organización teña programados, e sexa necesaria a súa participación, para este Entroido 2015.7. Os premios de participación no Entroido 2015 (martes de Canaval), serán de idéntica contía para todas as comparsas que participen, e que reúnan as condicións e requisitos esixidos nestas Bases.8. Todas as actuacións terán lugar na Praza Real do Concello de Pontedeume. Excepto aquelas puntuais que a organización teña programadas facer noutro lugar.9. Destinaranse 4.650 € para repartir entre as distintas comparsas que participen no concurso de Comparsas do Entroido 2015. Esta cantidade repartirase en idéntica contía para todas as comparsas participantes que reúnan as condicións e requisitos esixidos nestas Bases.10. As Comparsas participarán no pasacalles que terá lugar o martes de carnaval. Reuniranse na Alameda de Raxoi as 18:30 para facer o sorteo ou acordo da orde de participación e sairán da Alameda as 19:00h.11. A orde de participación das comparsas, establecerase mediante sorteo ou acordo entre a organización e todas as comparsas participantes. Dito sorteo ou acordo farase vinte minutos antes do comezo do pasacalles, que sairá da Alameda de Raxoi as 19:00 h. Aquelas comparsas que non se encontren presente no sorteo ocuparan o lugar designado pola organización.12. Calquera dúbida que poida xurdir na interpretación destas Bases, os membros da Xunta de Goberno ou a persoa na que dita Xunta delegue, ten a potestade para resolvela. Pontedeume, a 22 de xaneiro de 2015 O ALCALDE Asdo.: Gabriel Torrente Piñeiro
30/01/2015 | Administración LocalMunicipal
Fene
Secretaría
Aprobación definitiva das bases de execución do orzamento

Anuncio de aprobación definitiva das bases de execución do orzamento O Pleno do Concello de Fene, en sesión ordinaria do 29/12/2014, aprobou inicialmente o expediente de modificación das Bases de execución do orzamento do ano 2014, mediante a introdución da Base nº 26 Bis. Segundo o previsto no artigo 169 do Real decreto-lexislativo 2/2004, do 5 de marzo, polo que se aproba o texto refundido da lei reguladora das facendas locais, este expediente estivo exposto ao público durante o prazo de 15 días hábiles dende a súa publicación no BOP nº 248 do 29/12/2014. Durante o dito prazo non se presentaron reclamacións ao dito expediente, polo que de conformidade co previsto no artigo 169 do Real decreto-lexislativo 2/2004 publícase o texto íntegro desta modificación aos efectos da súa aprobación definitiva e entrada en vigor. «Base « 26. BIS». Exclusión da obriga de presentación de factura electrónica. Estarán obrigados a facturar electrónicamente e presentar a factura a través do punto xeral de entrada de facturas electrónicas todos os proveedores que entregasen bens ou prestasen servizos ao Concello de Fene e que se correspondan coas entidades ás que fai referencia o apartado primeiro do artigo 4 da Lei 25/2013, de 27 de decembro, de impulso da factura electrónica e creación do rexistro contable de facturas no sector público. En aplicación da previsión contida no último parágrafo do artigo 4 da Lei 25/2013, de 27 de decembro, quedan excluídas da obriga de facturar electrónicamente, aínda que sexan emitidas polas entidades obrigadas ao emprego da factura electrónica, as facturas cun importe de ata 5000 € IVE incluído. En todo caso, as facturas emitidas deberán conter todos os datos e información requeridos con carácter xeral.>> Fene, a 28 de xaneiro de 2015. O Alcalde Gumersindo P. Arsenia Abejon Elez
30/01/2015 | Administración LocalMunicipal
Santiago de Compostela
Oficina da Cidade Histórica e Rehabilitación
Notificación a María Cruz Calvo Fonte de carta de pago

De conformidade co disposto no artigo 59.5 da Lei 30/1992, de 26 de novembro, de réxime xurídico das Administración públicas e do procedemento administrativo común e despois de intentar a notificación no enderezo que consta no expediente, procede a publicación do presente anuncio, co fin de notificarlle a Dna María Cruz Calvo Fonte que poderá recoller na Oficina da Cidade Histórica e Rehabilitación do Concello de Santiago, sita na rúa do Preguntoiro nº 1, a carta de pago de repercusión dos gastos de execución subsidiaria da orde de retirada dos rótulos instalados na edificación sita na rúa do Castro nº 9, consonte ao decreto de 25 de abril de 2014 da concelleira delegada da Área de Desenvolvemento Urbano e Sostible, notificado mediante publicación no BOP nº 189 de A Coruña do 3 de outubro de 2014. Santiago de Compostela, 13 de xaneiro de 2015 O VICESECRETARIO, P. D. O xefe do servizo da Oficina da Cidade Histórica e Rehabilitación (Decreto nº 467 do 26.01.12) Asdo. Jesús Curros Neira
30/01/2015 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xaneiro de 2015

O día 20 de xaneiro de 2015 aprobouse por decreto da concelleira delegada de Deportes, Educación e Festas o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xaneiro de 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 23 de xaneiro de 2015. A concelleira delegada de Deportes, Educación e Festas, Asdo.: Susana Martínez Galdós
30/01/2015 | Administración LocalMunicipal
Cedeira
Aprobación definitiva orzamento e do equipo do persoal Concello de Cedeira para 2015

De conformidade con o disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, comunícase que o Pleno da Corporación, en sesión celebrada o día 30 de decembro de 2014, adoptou acordo de aprobación inicial do Presuposto para 2015. Publicouse o anuncio de exposición pública no BOP 1 do 02 de xaneiro de 2015 e as reclamacións foron resoltas no Pleno do 28 de xaneiro de 2015, aprobando definitivamente o referenciado orzamento. O resumo por Capítulos do Presuposto o seguinte: Así mesmo, de conformidade co disposto no artigo 127 do Real Decreto Lexislativo 781/1986, do 18 de abril, procédese conxuntamente á publicación íntegra do equipo do persoal ao servizo desta Entidade. Contra a aprobación definitiva do dito orzamento e do catálogo de postos poderá interpoñerse directamente ou recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo, poderán interpoñerse cantos outros recursos ou accións procedan en dereito. Cedeira, 28 de xaneiro de 2015 O ALCALDE, Luis Rubido Ramonde
30/01/2015 | Administración LocalMunicipal
Ferrol
Participación
Subvencións concedidas durante o último trimestre do ano 2014

Área de Participación, Comunicación, Novas Tecnoloxías e Atención ao Cidadán e aos Barrios. ANUNCIO Subvencións concedidas durante o último trimestre do ano 2014. De conformidade co disposto no artigo 18 da Lei 38/2003, do 17 de novembro, xeral de subvencións, no artigo 30 do Regulamento de desenvolvemento, aprobado polo Real decreto 887/2006, do 21 de xullo e no artigo 15 da lei 9/2007, do 13 de xuño, de subvencións de Galicia, faise pública a relación das subvencións concedidas durante o último trimestre pola Concellería de Participación, Comunicación, Novas Tecnoloxías e Atención ao Cidadán e aos Barrios. Convocatoria: subvencións a entidades veciñais do Concello de Ferrol 2014. Crédito orzamentario: 90.000,00 € (partida 01103-9201-48000) O que se fai público para xeral coñecemento. Ferrol, 20 de xaneiro de 2015. A concelleira delegada da área de Participación, Comunicación, Novas Tecnoloxías e Atención ao Cidadán e aos Barrios. Martina Aneiros Barros
30/01/2015 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Corrección de erros do anuncio 2014/14053 publicado no Boletín Oficial da Provincia número 6 do día 12 de xaneiro de 2015, relativo a “convenio colectivo de traballo da empresa U. T. E. Limpiezas Puerto A Coruña”

Advertidos erros de transcrición no anuncio 2014/14053 publicado no BOP número 6 do luns 12 de xaneiro de 2015, nas taboas salariais, fáise pública a seguinte corrección de erros: –<+>Páxina 6/6, Onde di: “. ANEXO I Táboa salarial convenio colectivo U. T. E. Limpiezas Puerto A Coruña, para os anos 2014 e 2015, para o centro de traballo do porto da Coruña Plus de condutor: se aboará a cantidade de 107,93 € mensuais para o persoal que efectúe este servizo. Plus de varredora: se aboará a cantidade de 33,74 € mensuais para o persoal que efectúe este servizo.” “. ANEXO I Táboa salarial convenio colectivo U. T. E. Limpiezas Puerto A Coruña, para os anos 2014 e 2015, para o centro de traballo do Porto da Coruña Plus de condutor: se aboará a cantidade de 107,93 € mensuais para o persoal que efectúe este servizo. Plus de varredora: se aboará a cantidade de 33,74 € mensuais para o persoal que efectúe este servizo.” O que se fai público para xeral coñecemento.
30/01/2015 | Administración LocalMunicipal
Padrón
Anuncio de nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise pública a seguinte Resolución do Alcalde número 53/2015, do 22 de xaneiro, pola que se nomea Alcalde en funcións: <<Sendo necesario ausentarme do término municipal do día 23 ao 25 de xaneiro do 2015, ambos inclusive, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, RESOLVO: Primeiro. Nomear Alcalde en funcións ao primeiro Tenente de Alcalde don José Ramón Pardo Andrade para os vindeiros días 23, 24 e 25 de xaneiro de 2015, ambos inclusive. Segundo. Ordenar a publicación da presente Resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 22 de xaneiro de 2015 O Alcalde, Asdo. Antonio Fernández Angueira.
30/01/2015 | Administración LocalMunicipal
Culleredo
Medio, Obras e Servizos
UME/2014/313 Ref. Catastral 15031A06900002

Ao non ser posible a práctica de notificación de resolución ao interesado que mais abaixo se indica, por causas non imputables a esta Administración, de conformidade co disposto nos artigos 59 e 61 da vixente Lei 30/92, de 26 de novembro de réxime xurídico das administracións públicas e procedemento administrativo común, se pon de manifesto que o expediente de xestión de biomasa UME/2014/313 atópanse a súa disposición na Area de Medio Ambiente Servizos e Obras do Concello de Culleredo situado na R/Concello, 12-15189-Culleredo en horario de 9 a 14 horas, para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio, significándolle que transcorrido o mesmo, a notificación entenderase producida a todos os efectos legais. REFERENCIA CATASTRAL 15031A06900002 Culleredo, 23 de xaneiro de 2015. O concelleiro delegado da área de Medio Ambiente, Servizos e Obras Asdo: Narciso Marzoa Martínez P. D.(Resolución de 14.11.2011, BOP nº 222 de 22.11.2011)
30/01/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Anuncio rectificativo do de contratación dos servizos de actualización, análise e mantemento da EIEL da provincia da Coruña (fase 2014)

A) organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2014.06842 2. Obxecto do contrato: SERVIZOS DE ACTUALIZACIÓN, ANÁLISE E MANTEMENTO DA EIEL DA PROVINCIA DA CORUÑA (FASE 2014) 3. Prazo de execución: Un ano, prorrogable. A) Tramitación: Ordinaria B) Procedemento: aberto suxeito a regulación armonizada (con multiplicidade de criterios de adxudicación). 5. Presuposto sen IVE: 147.107,44 €; Imposto sobre o Valor Engadido (IVE): 30.892,56 €; Presuposto total: 178.000,00 € 6. Garantía provisional: non se esixe.7. Garantía definitiva: 5% do prezo de adxudicación (IVE excluido). 8. Requisitos específicos do contratista: Ver cláusulas 7 e 10 do Prego.8. Bis. Clasificación: Esixida: Grupo L, subgrupo 3, categoría a. A) Data límite de presentación de ofertas: en horas de oficina de 9.00 a 13.00 h ata o día 28 de febreiro de 2015 B) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre B, subtitulado “Referencias Técnicas non valorables automáticamente”. Conterá a documentación de Referencias técnicas non valorables automáticamente que se indica no Anexo nº 3 do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición axustada ao modelo que figura no ANEXO 4 do prego de cláusulas administrativas. C) MOSTRAS: Non se esixen. VARIANTES: Non se admiten.www.dicoruna.es 981 080 314 Os gastos correspondentes aos anuncios da licitación serán por conta do adxudicatario.12. Data de envío do anuncio ao diario oficial da unión europea: 19 de xaneiro de 2015 13. Outra información: Os licitadores que, de ser o caso, presentaron oferta para participar nesta licitación publicada no BOP nº 4 do 8/1/2015 e non quixexen manter a oferta presentada no seu día, dentro do novo prazo de presentación de proposiciones que se anuncia poderán optar por: a) Retirar a oferta presentada no seu día, ou b) Presentar unha nova oferta A Coruña, 19 de xaneiro de 2015 O PRESIDENTE, O SECRETARIO, Diego Calvo Pouso José Luis Almau Supervía
30/01/2015 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Corrección de erros.- Resolución da Xefatura Territorial da Coruña pola que se ordena o rexistro e publicación do convenio colectivo de traballo da empresa U. T. E. Limpiezas Puerto A Coruña

Advertido erro na publicación do convenio colectivo da empresa U. T. E. Limpiezas Puerto A Coruña, B. O. P. nº 6, de 12 de xaneiro de 2015, compre facer a seguinte corrección: Onde dí: (código de convenio 15100412012014) Debe dicir: (código de convenio 15100422012014) A Coruña, 12 de xaneiro de 2015 A xefa territorial Mª Pilar Caridad Alonso
30/01/2015 | Administración LocalMunicipal
Cambre
Notificación resolución expediente sancionador

Con data 28 de novembro de 2014 ditouse resolución do procedemento seguido neste Concello por infracción á Lei de ordenación urbanística e protección do medio rural de Galicia que se sinala no anexo. Ao non poder realizar a notificación no último domicilio coñecido, mediante a presente, e ao amparo do disposto no art.59.5 da Lei 30/1992, de réxime xurídico das administracións públicas e do procedemento administrativo común, notifícase ao interesado a devandita proposta de resolución, de conformidade co previsto nos art.18 e 19 do RD 1398/1993, do 4 de agosto, Regulamento para o exercicio da potestade sancionadora. Esta resolución non pon fin á vía administrativa e por tratarse de un acto de trámite non cabe recurso contra a mesma; todo isto de acordo cos artigos 107 e seguintes da lei 30/92, do 26 de novembro, significándolle que o expediente e o contido íntegro da proposta de resolución atópase a súa disposición nas oficinas de Urbanismo do concello de Cambre, sito en Adro, 1, Cambre; tendo en conta que en atención ao previsto polo art.61 da Lei 30/1992, o acto non se publica na súa integridade. Expte.: 2014/I001/000050 Interesado: DAUPHIN PUBLICIDAD EXTERIOR, S. L., CIF B08557811 Infracción: Instalación de catro valos publicitarios nas rúas Cruceiro e Pumar Méndez, Cambre, sen a preceptiva autorización municipal nin comunicación previa. Cualificación das infraccións: Falta grave artigo 27 b) número 5 da 26.1 a) da Ordenanza municipal de publicidade exterior, de acordo co artigo 27.1 da citada norma en relación co artigo 220.1 b) da Lei de ordenación urbanística e protección do medio rural de Galicia. Conceder audiencia ós interesados polo prazo de quince días, a contar dende o seguinte o da notificación da presente resolución, para que aporten cantas alegacións, documentos ou informacións estimen convenientes, e no seu caso propoñan probas, concretando os medios de que pretendan valerse, advertíndolles de que no caso de non efectuar alegacións sobre o contido da iniciación do procedemento no prazo de quince días indicado, a resolución de iniciación do procedemento sancionador poderá ser considerada como proposta de resolución, cos efectos previstos nos Arts.18 e 19 do Regulamento do procedemento para o exercicio da potestade sancionadora. Cambre, 21 de xaneiro de 2015 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Rocío Vila Díaz
30/01/2015 | Administración LocalMunicipal
Vedra
Secretaría-Intervención
Aprobación padrón abastecemento auga potable 4º trimestre de 2014

Configurado pola empresa Viaqua, Gestión Integral de Aguas de Galicia, S. A. U, concesionaria do servizo de subministración domiciliaria de auga potable, o padrón da taxa correspondente ao 4º trimestre de 2014, e aprobado pola Xunta de Goberno en sesión celebrada o 22 de xaneiro, exponse ao público na Secretaría deste concello durante 15 días, a contar dende a publicación do presente anuncio no BOP da Coruña, para que os interesados poidan examinalo e, no seu caso, formular as reclamacións oportunas. O anuncio de publicación no BOP produce os efectos de notificación colectiva. Contribuintes: 98 M 3 abastecemento: 1.665 m 3 Total: 2.215,67 euros Canon da auga: 2.201,28 euros Contra as liquidacións incorporadas ao padrón, os interesados poderán formular no prazo de un mes, contado dende o día seguinte ao remate da exposición ao público do padrón, recurso de reposición ante a Alcaldía, segundo o disposto no art.14.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais. Vedra, 23 de xaneiro de 2015 O ALCALDE Asdo. Carlos Martínez Carrillo
30/01/2015 | Administración LocalMunicipal
Muros
Anuncio padrón do servizo municipal de auga correspondente ao 4º trimestre de 2014

Configurado pola empresa concesionaria do servizo de subministración domiciliaria de auga potable o padrón das taxas polos servizos de subministración de auga, canon da auga e coeficiente de vertedura, correspondente ao 4º trimestre de 2014, o citado padrón estará a disposición do publico durante 15 días hábiles, a contar dende a data de publicación do presente anuncio no BOP da Coruña. O padrón atópase a disposición dos interesados no Concello de Muros e na Oficina de ESPINA & DELFÍN, S. L. sita na rúa do Cid nº 2-baixo en Muros, de 09:00 a 13:45 horas de luns a venres (excepto mércores), para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante a Alcaldía a Sra. Alcaldesa, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación colectiva ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., sitas na rúa do Cid nº 2 baixo en Muros, de luns a venres (excepto os mércores) de 09:00 a 13:45 horas. O periodo voluntario de pagamento establecese nun mes, que se contará dende o día seguinte ao da finalización da exposición pública do padrón. Transcurrido o período voluntario establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Muros, 21 de xaneiro de 2.015 A SRA. ALCALDESA Asdo./ Caridad González Cerviño.
30/01/2015 | Administración LocalMunicipal
Vilarmaior
Aprobación padrón taxa SAF dependencia

Mediante Decreto da Alcaldía de data do 23 de xaneiro de 2015 aprobouse o padrón fiscal da taxa pola prestación do servizo de axuda no fogar, a persoas dependentes valoradas, correspondente ao mes de decembro de 2014, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 23 de xaneiro de 2015. O ALCALDE, Carlos Vázquez Quintián
30/01/2015 | Administración LocalMunicipal
Boiro
Anuncio expediente modificación créditos 1/2015

O Pleno da Corporación, en sesión celebrada o día 22 de xaneiro de 2015, aprobou inicialmente o expediente de modificación de créditos nº 1/2015 (nº 1 de SUPLEMENTOS DE CRÉDITO) En cumprimento do disposto no artigo 177.2 do RDL 2/2006, de 5 de marzo, texto refundido da Lei reguladora das facendas locais, exponse ó público por prazo de 15 días hábiles, durante os cales os interesados poderán examinar o expediente e presentar as reclamacións que consideren pertinentes. Boiro, 23 de xaneiro de 2015 O alcalde-Presidente Juan José Dieste Ortigueira
30/01/2015 | Administración LocalMunicipal
Mugardos
Suspensión temporal da adicación parcial do voceiro do grupo municipal do Partido Popular

O Sr. Alcalde-Presidente do Concello de Mugardos dictou, con data 22.01.2015 a resolución que de seguido se transcribe: “RESOLUCION DA ALCALDIA Nº 48/2015.- Visto o escrito presentado en data 20 de xaneiro de 2015 (R. E. 328/20.01.2015), polo voceiro do Grupo Municipal do Partido Popular D. Devinder Rizk Yruela no que solicita que por motivos laborais se realice, durante o periodo comprendido do 21 de xaneiro ao 2 de febreiro de 2015, unha suspensión temporal da súa adicación parcial a este Concello pasando durante o citado periodo ao réxime de indemnización por asistencia aos órganos colexiados dos que forme parte. Téndose aprobado polo Pleno da Corporación, na sesión realizada o día 7 de xullo de 2011, o réxime de adicacións exclusivas e parciais, e tendo en conta que mediante a Resolución desta Alcaldía núm.599/2011, de data 11 de xullo de 2011, tense determinado os/as concelleiros/as que realizarán as súas funcións en réxime de adicación exclusiva ou parcial, entre os que se atopa o solicitante. E en uso das atribucións que me outorga o artigo 75.5 da Le 7/1985, do 2 de abril, reguladora das bases do réxime local, pola presente RESOLVO: Primeiro.- Acceder ao solicitado polo interesado e, en consecuencia, suspender, por motivos laborais, e durante o periodo comprendido do 21 de xaneiro ao 2 de febreiro de 2015, a adicación parcial ao voceiro do Grupo Municipal do Partido Popular D. Devinder Rizk Yruela, pasando durante o citado periodo ao réxime de asistencias pola concurrencia efectiva ás sesións dos órganos colexiados da Corporación dos que forme parte. Segundo.- Notifíquese a presente resolución ao interesado, publíquese no Boletín Oficial da Provincia e no taboleiro de edictos do Concello, e dese conta ao Pleno da Corporación na primeira sesión que éste celebre. Terceiro.- Dese traslado da presente resolución á tesourería e intervención municipais e procédase a tramitar a baixa na Seguridade Social. O mando e asino en Mugardos, a vinte e dous de xaneiro do ano dous mil quince.” Mugardos, 22 de xaneiro de 2015 O ALCALDE Asdo. Xosé Fernández Barcia
30/01/2015 | Administración LocalMunicipal
San Sadurniño
Aprobación definitiva do presuposto de 2015

A N U N C I O Aprobado inicialmente polo Pleno deste Concello, na sesión celebrada o día 18/12/14, o presuposto deste Concello para 2015, exposto ó público mediante anuncio publicado no BOP n.º 248, do 29/12/14, resolta en sentido desestimatorio mediante acordo plenario do 22/01/15 a única alegación formulada durante o prazo legalmente establecido, e en cumprimento do indicado no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, mediante o presente faise público que ese presuposto ascende, tanto en ingresos como en gastos, á cantidade de DOUS MILLÓNS SETECENTOS NOVENTA E SEIS MIL OITOCENTOS EUROS (2.796.800 €), correspondendo a cada capítulo da súa clasificación económica as seguintes cantidades: Forman parte do referido presupuesto a plantilla de persoal e relación de postos de traballo desta Corporación, que en cumprimento do preceptuado no artigo 127 do Real Decreto Lexislativo 781/1986, de 18 de abril, reprodúcense de seguido: PERSOAL FUNCIONARIO PERSOAL LABORAL FIXO PERSOAL LABORAL TEMPORAL San Sadurniño, 23 de xaneiro de 2015. O alcalde Secundino García Casal
30/01/2015 | Administración LocalMunicipal
Pontedeume
Bases concurso disfraces adultos Entroido/2015

1. O Concurso de disfraces de adultos terá lugar na Praza Real do Concello de Pontedeume as 01:00 h. do Sábado día 14 de febreiro de 2015.2. Para poder participar e optar aos premios cubrirase (en todos os seus apartados) a solicitude de inscrición, e presentala no Departamento de Cultura, sito na Avda. do Peirao – Baixo s/n, (Edif. do xulgado), antes do sábado día 14 de febreiro de 2015, en horario de 9:00 ata 13:30, tamén poderase inscribir no lugar do concurso desde as 23:30 do Sábado día 1ata as 0:30 do Domingo.3. Poderán participar todos/as aqueles persoas maiores de dezaseis anos (cumpridos). 4. Os participantes terán que subir o palco para que o xurado poida puntuar o disfraz.5. Os disfraces puntuaranse por: beleza, orixinalidade, traballo, creatividade, etc.6. No apartado de premios, serán dúas categorías: Individual e Grupo. Haberá tres premios por categoría. Os premios serán: 1º Premio: por valor de 200 € 2º Premio: por valor de 150 € 3º Premio: por valor de 100 € 7. Na categoría individual poderán participar 1, 2 ou 3 persoas como grupo individual. Na categoría de grupo, o grupo o formarán máis de tres persoas.8. O inscribirse implica o coñecer e aceptar as bases do Concurso.9. A orde de participación será por rigorosa orde de inscripción.10. Os premios poderán quedar desertos si o xurado o estima oportuno.11. Calqueina dúbida que poida xurdir no desenvolvemento do concurso, o xurado terá potestade para resolvela.12. O incumprimento de algunha distas bases implica a descalificación e baixa no Concurso. Pontedeume, a 22 de xaneiro de 2015. O ALCALDE Asdo.: Gabriel Torrente Piñeiro
30/01/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resol. do 23 de xaneiro de 2015 da Xefatura Territorial da Coruña, pola que se somete a inform. pública a petición de autoriz. administ. previa e autoriz. administ. de construcción dunha instal. eléct no concello de Ames (N.º expte: IN407A 2015/20)

Para os efectos previstos na Lei 24/2013, do 26 de decembro (BOE núm.310), e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización da instalación eléctrica que se describe: - Solicitante: ADIF ALTA VELOCIDAD. - Enderezo Social: SOR ÁNGELA DA CRUZ, 3, PLANTA 9, 28020 MADRID. - Denominación: ACOMETIDA DE LIÑA ELÉCTRICA 220KV DOBRE CIRCUÍTO Á SUBESTACIÓN DE TRACCIÓN “OSEBE” DO EIXO ATLÁNTICO DE ALTA VELOCIDADE VIGO-A CORUÑA. - Situación: CONCELLOS DE SANTIAGO E AMES. - Descricións Técnicas: ACOMETIDA DE LIÑA ELÉCTRICA 220KV DOBRE CIRCUITO A SUBESTACIÓN DE TRACCIÓN “OSEBE” DO EIXE ATLÁNTICO DE ALTA VELOCIDADE VIGO-A CORUÑA, CON INICIO NA SUBESTACIÓN “SANTIAGO”, PROPIEDADE DE REDE ELÉCTRICA E REMATE NA SUBESTACIÓN DE TRACCIÓN “OSEBE”(EXPTE IN407A 2014/215) DO AVE VIGO-A CORUÑA. TRAZADO SOTERRADO NA SÚA TOTALIDADE, DOUS CIRCUITOS, 2046 M PARA O CIRCUITO 1 E 2036M PARA O CIRCUITO 2, EN CABLE RHZ-2OL 127/220KV DE 630MM2 AL, CON CAPACIDADE DE TRANSPORTE DE 111MVA POR CIRCUITO. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. A Coruña, 23 de xaneiro de 2015 O xefe territorial Isidoro Martínez Arca
30/01/2015 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Corrección erros. Convenio colectivo de traballo da empresa Sertosa Norte, SL

Advertido erro na publicación do Convenio colectivo de traballo da empresa SERTOSA NORTE, S. L., publicado no B. O. P. do 05.01.2015, compre facer a seguinte modificación: onde dí “ Sumario: Resolución da Xefatura Territorial da Coruña, pola que se ordena o rexistro e publicación da modificación do Convenio Colectivo de traballo da empresa SERTOSA NORTE, S. L.-Tráfico interior de remolque en el puerto de A Coruña”, debe dicir: ” Sumario: Resolución da Xefatura Territorial da Coruña, pola que se ordena o rexistro e publicación do Convenio Colectivo de traballo da empresa SERTOSA NORTE, S. L.-Tráfico interior de remolque no porto de A Coruña” A Coruña, 12 de xaneiro de 2015 Xefa Territorial, MARIA PILAR CARIDAD ALONSO
30/01/2015 | Administración LocalMunicipal
Culleredo
Secretaría Xeral. Padrón de Habitantes
Bajas oficio padrón habitantes

Conforme o procedemento do art.72 do regulamento de Poboación e Demarcación Territorial das Entidades Locais, no servizo de estatistica, estanse instruindo os expedientes de baixa de oficio no Padrón de Habitantes das persoas mayores e menores de idade relacionadas de cotio. Resultando infrutuoso o intento de notificación persoal aos interesados, procede, de conformidade co previsto no art.59.5 e 61 da Lei 30/1992, de 26 de novembro de Réximen Xurídico das Administracións Púiblicas e do Procedemento Administrativo Común, a publicación do presente anuncio co fin de que no prazo de quince días, contados dende o seguinte a súa publicación, os representantes legais dos interesados nos procedementos poidan comparecer no Servizo de Estatística, sito na pranta baixa da Casa Consistorial de Culleredo, para o seu coñecemento e constancia do contido integro do expediente que se indica e, no seu caso, formular as alegacións e xustificacións que estimen oportunas ou interpoñer os recursos procedentes. Culleredo, 21 de xaneiro de 2015 O ALCALDE ACCIDENTAL Asdo.- José Ramón Rioboo Castro.
30/01/2015 | Administración LocalMunicipal
Carballo
Aprobación de prezos públicos por actividades de formación na área de formación e emprego do concello de Carballo

O Pleno municipal en sesión extraordinaria celebrada o 15 de decembro de 2014, aprobou inicialmente a modificación da Ordenanza de Prezos Públicos nº 1, reguladora do establecemento e modificación dos prezos públicos do Concello de Carballo. Sométese o expediente a exposición pública durante un prazo de 30 días, a contar desde a inserción deste anuncio no Boletín Oficial da Provincia, para a interposición de alegacións. De non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, xunto co texto íntegro da modificación operada, no Boletín Oficial da Provincia, e transcorrido o prazo establecido no art.65.2 da Lei 7/1985, do 2 de abril, reguladora das bases do réxime local. Carballo, 23 de xaneiro de 2015 O Alcalde D. Evencio Ferrero Rodríguez
30/01/2015 | Administración LocalMunicipal
Pontedeume
Bases concurso disfraces infantil Entroido/2015

1. O Concurso infantil terá lugar na Praza Real do Concello de Pontedeume as 19:00 h. do luns día 16 de febreiro de 2015.2. Para poder participar e optar aos premios é imprescindíbel cubrir (en todos os seus apartados) a solicitude de inscrición, e presentala no Departamento de Cultura, sito na Avda. do Peirao – Baixo s/n, (Edif. do xulgado), antes do sábado día 14 de febreiro de 2015, en horario de 9:00 ata 13:30, tamén poderase inscribir no lugar do concurso desde as 17:30 ata as 18:30 h.3. Poderán participar todos/as aqueles nenos/as ata os dezaseis anos cumpridos.4. Os participantes terán que subir o palco para que o xurado poida puntuar o disfraz.5. Os disfraces puntuaranse por: beleza, orixinalidade, traballo, creatividade, etc.6. No apartado de premios, serán cinco categorías: do 0 ata 4 anos; de 5 ata 8 anos, de 9 ata 12 anos, de 13 ata 16 anos e un grupo familiar. Haberá catro premios por grupo. Os premios serán: 1º Premio: por valor de 70 € 2º Premio: por valor de 50 € 3º Premio: por valor de 35 € 4º Premio: por valor de 20 € 7. Para recoller o premio, os gañadores terán que vir acompañados dun adulto.8. O inscribirse implica o coñecer e aceptar as bases do Concurso.9. A orde de participación será por rigorosa orde de inscripción.10. Os premios poderán quedar desertos si o xurado o estima oportuno.11. Calqueina dúbida que poida xurdir no desenvolvemento do concurso, o xurado terá potestade para resolvela.12. O incumprimento de algunha distas bases implica a descalificación e baixa no Concurso. Pontedeume, a 22 de xaneiro de 2015. O ALCALDE Asdo.: Gabriel Torrente Piñeiro
30/01/2015 | Administración LocalMunicipal
Porto do Son
Exposición ao público da aprobación de padrón fiscal

D. José Luis Oujo Pouso, Alcalde – Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local Dado que polo servizo de recadación xa foi elaborado o padrón fiscal da taxa pola recollida do lixo correspondente ao 2º semestre de 2014 (altas novas) PRIMEIRO: Aprobar o padrón fiscal referenciado, por un importe total de 7.106,74 euros (sete mil cento seis euros con setenta e catro céntimos), desglosados nos seguintes conceptos: Recollida do lixo: 7.106,74 euros (sete mil cento seis euros con setenta e catro céntimos) e que comeza por Stephen Charles Nicolas Alfredo Palat Lopez de Cervantes, Josefa e remata por Alice Nigrou Llamazales; sendo o número total de recibos de 137 (cento trinta e sete). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario das débedas, que será único e abranguerá o prazo de un mes, contado a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. CUARTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido. Porto do Son, 30 de decembro de 2014 O Alcalde – Presidente A Secretaria accidental que da fe Asdo) José Luis Oujo Pouso Asdo) Silvana Janeiro Moas